अब हमारे पेट पूजा की बारी थी. लौटते वक़्त तीन बत्ती चौराहे के पास ही द्वारकेश भोजनालय हमें नजर आया. यहां 55 रूपए थाली मिल रहा था. खाने में चावल, दाल, रोटी, सब्जी, भुजिया, अचार था. हमें लग रहा था कि पता नहीं खाना कैसा होगा. क्योंकि यहां का हर व्यंजन ही मीठापन लिए होता है. लेकिन यहाँ का भोजन हमें ठीक ठाक लगा. खारे पानी के कारण यहां भी हम लोगों ने दो लीटर का बोतल वाला पानी खाने के साथ आर्डर कर दिया. वाकई खाना बढ़िया था. 55 रूपए में जितनी मर्जी उतनी खाओ. लेकिन हमारे थाली में जितना परोसा गया था उतने में ही हमारा पेट भर चुका था. इसलिए डिनर कर अब हमलोग वापस होटल आ गए.